পরশু দিন আমার এক ছোটভাইয়ের সঙ্গে দেখা। দেখেই বুঝলাম তার মন-মেজাজ খুবই খারাপ। সবার সামনে মন খারাপের কারণ জিজ্ঞেস করলে যদি উল্টাপাল্টা কিছু একটা বলে ফেলে আর বড়ভাই হিসেবে আমাকে লজ্জা পেতে হয়, তাহলে একটু সমস্যা। তাই আমি তাকে আড়ালে ডেকে নিয়ে গিয়ে বললাম, কী হয়েছে? কোনো সমস্যা? ছোটভাই বলল, সমস্যা মানে! বিরাট সমস্যা। বললাম, সেই বিরাট সমস্যাটাই শুনতে চাই। কী হয়েছে ঝটপট বলে ফেল। ছোটভাই বলল, রাত পোহালে ভালোবাসা দিবস। এই মুহূর্তে ভালোবাসা আমাকে এতটা কষ্ট দেবে, আমি আসলে বুঝতে পারিনি। আপনি যাই বলেন, এটা মানা যায় না। আমি বললাম, এত রহস্য কেন করছিস বাপু! কী হয়েছে একটু খুলে বল। ছোটভাই বলল, সে আমাকে ভালোবাসে কি-না জানি না। না বাসার সম্ভাবনাই বেশি। তবে আমি তাকে ভালোবাসি। সাংঘাতিক রকমের ভালোবাসি। আর ভালোবাসি বলেই গিয়েছিলাম তাকে ফুল দিতে। কিন্তু এমন বিপদে পড়তে হবে বুঝতে পারিনি। আচ্ছা, আপনার খোঁজে কি নাক কান গলাবিশেষজ্ঞ আছে? আমি বললাম, তুই তো দেখছি একটার পর একটা রহস্য করছিস। কী হয়েছে, আগে সেটা পরিষ্কারভাবে বল। ছোটভাই বলল, ফুল দিয়েছিলাম পাশের বাসা থেকে চুরি করে। আমি যাকে পছন্দ করি, সে এই ফুলটা নাকে ঠেকিয়ে যেই গন্ধ শুঁকতে চাইল, অমনি কী একটা নাকি তার নাকের ভিতরে ঢুকে গেল। এখন নাকি তার মনে হচ্ছে নাকের ভিতর দিয়ে ভোঁ ভোঁ আওয়াজ করে মোটরসাইকেল যাচ্ছে। তার মানে মশা মাছি টাইপের কিছু একটা ঢুকে গেছে। এখন আপনিই বলেন, আমি ভালোবাসাবাসি করব নাকি নাক কান গলাবিশেষজ্ঞ খুঁজব! আর যে বাজেট রেখেছিলাম ডেটিংয়ের জন্য, সেটা যদি নাক কান গলাবিশেষজ্ঞের ফি-এর পেছনেই খরচা হয়ে যায়, তাহলে...